12. ฐานะการเงินและผลการดำเนินงาน

(1) งบการเงิน

ก) สรุปรายงานการสอบบัญชี

รายงานของ นายสุพจน์ สิงห์เสน่ห์ ผู้สอบบัญชีรับอนุญาตเลขทะเบียน 2826
ที่เสนอต่อผู้ถือหุ้นของบริษัท อาหารสยาม จำกัด (มหาชน) มีดังต่อไปนี้

“ข้าพเจ้าได้ตรวจสอบงบดุลรวม ณ วันที่ 31 ธันวาคม 2547 และ 2546 และงบกำไรขาดทุนรวม
งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม
สำหรับปีสิ้นสุดวันเดียวกันของแต่ละปีของบริษัท อาหารสยาม จำกัด (มหาชน)และบริษัทย่อย
และได้ตรวจสอบงบดุล ณ วันที่ 31 ธันวาคม 2547 และ 2546 และงบกำไรขาดทุน
งบแสดงการเปลี่ยนแปลงในส่วนของผู้ถือหุ้นและงบกระแสเงินสด
สำหรับปีสิ้นสุดวันเดียวกันเฉพาะของบริษัท อาหารสยาม จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ตามที่กล่าวไว้ในหมายเหตุประกอบงบการเงิน 9
ข้าพเจ้าไม่ได้ตรวจสอบงบการเงินของบริษัทย่อยสองแห่งสำหรับปี 2547 และหนึ่งแห่งสำหรับปี
2546
ที่รวมอยู่ในงบการเงินรวมและงบการเงินของบริษัทร่วมสองแห่งที่ใช้ในการคำนวณเงินลงทุนในบริษัทร่วมตามวิธีส่วนได้เสีย
โดยมียอดรวมสินทรัพย์ของบริษัทย่อยและเงินลงทุนในบริษัทร่วม ณ วันที่ 31 ธันวาคม 2547 และ
2546 จำนวนเงิน 675.29 ล้านบาทและ 618.63 ล้านบาทตามลำดับ (คิดเป็นร้อยละ 22.70
และ 22.92 ของยอดสินทรัพย์รวมตามลำดับ)
ยอดรวมรายได้และส่วนแบ่งกำไรสุทธิในบริษัทร่วมสำหรับปี 2547 และ 2546 จำนวนเงิน 97.52
ล้านบาทและ 58.53 ล้านบาทตามลำดับ (คิดเป็นร้อยละ 4.33 และ 2.38
ของยอดรายได้รวมตามลำดับ) ตรวจสอบโดยผู้สอบบัญชีอื่น
นอกจากนี้งบการเงินเฉพาะบริษัทมีเงินลงทุนในบริษัทย่อยและบริษัทร่วมดังกล่าว ณ วันที่ 31
ธันวาคม 2547 และ 2546 คำนวณตามวิธีส่วนได้เสียจำนวนเงิน 609.86 ล้านบาท และ 606.56
ล้านบาท (คิดเป็นร้อยละ 20.81 และ 22.57 ของยอดสินทรัพย์)
และส่วนแบ่งกำไรสุทธิของบริษัทย่อยและบริษัทร่วมสำหรับปีสิ้นสุดวันเดียวกันจำนวนเงิน 77.97
ล้านบาท และ 58.68 ล้านบาทตามลำดับ (คิดเป็นร้อยละ 3.49 และ 2.39
ของรายได้ตามลำดับ) คำนวณจากงบการเงินที่ตรวจสอบโดยผู้สอบบัญชีอื่น
ข้าพเจ้าได้รับรายงานของผู้สอบบัญชีนั้นและการเสนอรายงานการตรวจสอบของข้าพเจ้าในส่วนที่เกี่ยวข้องกับจำนวนเงินรายการต่างๆ
ของบริษัทย่อยและบริษัทร่วมดังกล่าวซึ่งรวมอยู่ในงบการเงินรวมและงบการเงินเฉพาะบริษัทถือตามรายงานการตรวจสอบของผู้สอบบัญชีอื่นนั้น

  ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป ซึ่งกำหนดให้

ข้าพเจ้าต้องวางแผนและปฏิบัติงาน
เพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวประกอบกับรายงานของผู้สอบบัญชีอื่นที่กล่าวถึงในวรรคแรกให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

จากการตรวจสอบของข้าพเจ้าและรายงานการตรวจสอบของผู้สอบบัญชีอื่นตามที่กล่าวไว้ในวรรคแรก
ข้าพเจ้าเห็นว่างบการเงินข้างต้นนี้แสดงฐานะการเงิน ณ วันที่ 31 ธันวาคม 2547 และ 2546
ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปีของบริษัท อาหารสยาม
จำกัด (มหาชน) และบริษัทย่อยและของบริษัท อาหารสยาม จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข) ตารางสรุปงบการเงิน (เฉพาะบริษัท)

(หน่วย : 1,000 บาท)

รายการ 2547 2546 2545

จำนวนเงิน % จำนวนเงิน % จำนวนเงิน %

สินทรัพย์รวม 2,929,925 100.00 2,687,197 100.00 2,492,523 100.00

หนี้สินรวม 888,666 33.33 583,006 21.70 488,049 19.58

ส่วนของผู้ถือหุ้น 2,041,259 69.67 2,104,191 78.30 2,004,474 80.42

รายได้รวม 2,235,342 100.00 2,456,149 100.00 2,100,680 100.00

รายได้จากการขาย 2,037,850 91.16 2,212,701 90.09 1,980,835 94.29

กำไรขั้นต้น 306,530 13.71 469,787 19.13 485,888 23.13

กำไรสุทธิ 30,575 1.37 205,563 8.37 228,998 10.90

เงินสดสุทธิจากได้มาจากกิจกรรมดำเนินงาน 158,664 159,417 252,042

เงินสดสุทธิใช้ไปจากกิจกรรมลงทุน (353,787) (147,304) (347,976)

เงินสดสุทธิได้มา(ใช้ไป) จากกิจกรรมจัดหาเงิน 225,069 (21,460) 118,965

เงินสดและรายการเทียบเท่าเงินสดเพิ่มขึ้น

(ลดลง)สุทธิ 29,946 (9,347) 23,031

ค) อัตราส่วนทางการเงินที่สำคัญที่สะท้อนถึงฐานะการเงิน และผลการดำเนินงาน

อัตราส่วนทางการเงิน หน่วย 2547 2546 2545

อัตราส่วนแสดงสภาพคล่อง

อัตราส่วนเงินทุนหมุนเวียน ครั้ง 1.17 1.69 1.95 อัตราส่วนสินทรัพย์คล่องตัว ครั้ง 0.25 0.42
0.47 ระยะเวลาในการเรียกเก็บหนี้ วัน 32.23 34.78 40.49 ระยะเวลาการถือครองสินค้า
วัน 95.92 99.43 123.29

อัตราส่วนเกี่ยวกับความสามารถในการทำกำไร

อัตรากำไรขั้นต้น % 13.71 19.13 23.13 อัตรากำไรสุทธิ % 1.37 8.37 10.90 กำไรต่อหุ้น
บาท 1.46 9.79 10.90 อัตราส่วนราคาหุ้นต่อกำไร 53.42 8.89 6.52

อัตราส่วนเกี่ยวกับการบริหารสินทรัพย์

อัตราผลตอบแทนต่อส่วนของผู้ถือหุ้น % 1.50 9.77 11.42 อัตราผลตอบแทนต่อสินทรัพย์รวม %
1.04 7.65 9.19 อัตราผลตอบแทนต่อสินทรัพย์ถาวร % 2.28 20.96 26.85
อัตราการหมุนเวียนของสินทรัพย์ ครั้ง 0.73 0.85 0.85

อัตราส่วนทางการเงิน

อัตราส่วนหนี้สินรวมต่อสินทรัพย์รวม 0.30 : 1 0.22 : 1 0.20 : 1
อัตราส่วนหนี้สินต่อส่วนของผู้ถือหุ้น 0.44 : 1 0.28 : 1 0.24 : 1

(2) คำอธิบายและการวิเคราะห์ฐานะการเงินและผลการดำเนินงาน

ผลการดำเนินงานในปี 2547 เปรียบเทียบกับปี 2546 และงบดุล ณ วันที่ 31 ธันวาคม 2547
เปรียบเทียบกับงบดุล ณ วันที่ 31 ธันวาคม 2546
ที่ผ่านการตรวจสอบและรับรองจากผู้สอบบัญชีรับอนุญาต งบเฉพาะบริษัทสรุปมีสาระสำคัญดังนี้

ผลการดำเนินงาน

ในปี 2547 บริษัทมีมูลค่าส่งออก 49.59 ล้านดอลล่าร์สหรัฐฯ ลดลงจากปีก่อน ซึ่งมีจำนวน 52.27
ล้านดอลล่าร์สหรัฐฯ หรือลดลงร้อยละ 5.13 ในขณะที่ต้นทุนขายสูงขึ้น เนื่องจากในปลายปี 2546
เกิดน้ำท่วมในภาคตะวันตกเฉียงใต้ ในบริเวณจังหวัดประจวบคีรีขันธ์และเพชรบุรี
ซึ่งเป็นแหล่งปลูกสับปะรดที่ใหญ่ที่สุดในประเทศ และในต้นปี 2547 มีสภาพอากาศแห้งแล้ง
ทำให้ผลผลิตในประเทศลดลงประมาณร้อยละ 20 จากที่ประมาณการไว้ จึงมีการแย่งกันซื้อ
ทำให้ราคาสับปะรดสูงกว่าปี 2546 ราวร้อยละ 14.82 นอกจากนั้นค่ากระป๋อง
และโสหุ้ยการผลิตอื่น ได้ปรับราคาสูงขึ้นจากปีก่อนเป็นอันมาก ทำให้ผลการดำเนินงานของบริษัท
ก่อนรวมกำไรจากบริษัทร่วมตามวิธีส่วนได้เสีย มีผลขาดทุน 47.39 ล้านบาท
โดยบริษัทมีรายได้จากการขายในปี 2547 จำนวน 2,037.85 ล้านบาท ซึ่งน้อยกว่าปี 2546
ที่มีจำนวน 2,212.70 ล้านบาท ลดลงจำนวน 174.85 ล้านบาทหรือคิดเป็นร้อยละ 7.90
เพราะมูลค่าส่งออกที่ลดลงจากปีก่อน และค่าเงินดอลล่าร์สหรัฐฯ อ่อนค่ากว่าปีก่อนเฉลี่ยร้อยละ
3.07

ในปี 2547 มีส่วนแบ่งกำไรจากบริษัทร่วม และกิจการร่วมค้าจำนวน 77.96 ล้านบาท
ซึ่งสูงกว่าปีก่อน 19.31 ล้านบาท

ส่วนรายได้อื่นมีจำนวน 119.54 ล้านบาท ลดลงจากปีก่อน 65.26 ล้านบาท
เนื่องจากบริษัทมีกำไรจากการขายที่ดินในปี 2547 เพียง 72.21 ล้านบาท
และกำไรจากการขายเครื่องจักรเก่า เศษวัสดุ และอื่นๆ จำนวน 47.33 ล้านบาท

บริษัทมีรายได้รวมทั้งสิ้น 2,235.34 ล้านบาท ลดลงจากปีก่อนร้อยละ 8.99 โดยมีกำไรสุทธิ
30.57 ล้านบาท ลดลง 174.99 ล้านบาท จากปี 2546 ซึ่งมีกำไรสุทธิ 205.56 ล้านบาท

ในส่วนต้นทุนขายจำนวน 1,928.81 ล้านบาท ลดลงจากปีก่อน 57.55 ล้านบาท คิดเป็นร้อยละ
2.90 เนื่องจากวัตถุดิบสับปะรดมีน้อย จึงผลิตได้น้อยกว่าปี 2546 ราวร้อยละ 16
จึงมีมูลค่าส่งออกของบริษัทลดลงจากปีก่อนร้อยละ 5.13 ดังกล่าวข้างต้น
และต้นทุนการผลิตส่วนใหญ่ได้ปรับราคาสูงขึ้นกว่าปีก่อนมาก เช่น

-   สับปะรดที่ซื้อจากชาวไร่จำนวนร้อยละ 79 ของปริมาณการผลิตในปี 2547 มีราคาเฉลี่ยสูงถึง
    4.57 บาทต่อกิโลกรัม สูงกว่าปีก่อนร้อยละ 14.82 ทำให้ต้นทุนเพิ่มขึ้น 81.05 ล้านบาท

-   ค่ากระป๋อง และถัง ปรับราคาสูงขึ้นจากปีก่อนร้อยละ 18 ทำให้ต้นทุนเพิ่มขึ้น 36.81 ล้านบาท

-   ค่าเสื่อมราคาสูงขึ้นจากปี 2546 จำนวน 19.90 ล้านบาท
    เนื่องจากบริษัทได้ซื้อเครื่องจักรใหม่ทดแทนเครื่องจักรที่เสื่อมสภาพ
    เพื่อเพิ่มประสิทธิภาพในการผลิต และการขยายกำลังการผลิตในส่วนน้ำสับปะรดเข้มข้น

-   ค่าซ่อมแซมซึ่งค่าอะไหล่ส่วนใหญ่เป็นเหล็กได้ปรับราคาสูงขึ้นร้อยละ 30-40 ทำให้ต้นทุนเพิ่มขึ้น
    7.45 ล้านบาท

-   ราคาน้ำมันที่มีราคาสูงขึ้นในระหว่างปี ก็ทำให้ต้นทุนการผลิตสูงขึ้นราว 5.50 ล้านบาท

ค่าใช้จ่ายในการขายและบริหารจำนวน 256.86 ล้านบาท เพิ่มขึ้น 58.49 ล้านบาท คิดเป็นร้อยละ
29.48 มีสาเหตุสำคัญ 3 ประการ คือ

(1) บริษัทตั้งค่าเผื่อหนี้สูญ เงินให้กู้ยืมแก่ บริษัท อิน-ซีซั่นฟู้ดส์ จำกัด ทั้งจำนวน 30 ล้านบาท
    เพราะ

ส่วนของผู้ถือหุ้นของบริษัทติดลบ เนื่องจากบริษัทผลิตผลิตภัณฑ์อาหารแช่แข็งแบบใหม่ ตลาดยังไม่รู้จักดี
จึงขายได้น้อย ซึ่งในระยะเวลา 2 ปีที่ผ่านมามีค่าใช้จ่ายต่าง ๆ
และค่าใช้จ่ายในการส่งเสริมการขายมาโดยตลอด จึงประสบภาวะขาดทุน

(2) บริษัทมีผลขาดทุนจากอัตราแลกเปลี่ยนในปี 2547 จำนวน 20.39 ล้านบาท ขณะที่ปี 2546
    มีกำไร

จากอัตราแลกเปลี่ยน 38.94 ล้านบาท เนื่องจากเมื่อบริษัทได้ขายสินค้าไว้ล่วงหน้า
จึงได้ขายเงินดอลล่าร์สหรัฐฯ ไว้จำนวนหนึ่ง เพื่อป้องกันความเสี่ยง ซึ่งเมื่อปลายปี 2546
มีอัตราเฉลี่ยที่ประมาณ 40 บาทต่อดอลล่าร์สหรัฐฯ ในระหว่าง 4 เดือนแรกของปี
บริษัทมีกำไรจากการขายล่วงหน้าราว 18.91 ล้านบาท แต่ค่าเงินดอลล่าร์สหรัฐฯ
กลับแข็งค่าขึ้นเป็น 40.20 – 41.62 บาท ในระหว่างเดือนพฤษภาคม ถึง พฤศจิกายน 2547
บริษัทจึงได้รับผลกระทบขาดทุนจากอัตราแลกเปลี่ยนจำนวน 20.39 ล้านบาท

(3) บริษัทได้ปรับลดมูลค่าสินค้าที่มีการเคลื่อนช้าจำนวนหนึ่ง และผลิตภัณฑ์ข้าวโพดหวานที่มีต้นทุน

สูงกว่าราคาขาย เพราะปริมาณวัตถุดิบมีน้อย จึงผลิตได้เพียงร้อยละ 50 ของกำลังผลิต
จึงปรับลดมูลค่าสินค้าให้เท่ากับราคาที่จะขายได้ตามมาตรฐานการบัญชี
และบันทึกเป็นค่าใช้จ่ายจำนวน 17.18 ล้านบาท

ค่าตอบแทนกรรมการจำนวน 10.73 ล้านบาท ลดลงจากปีก่อน 1.26 ล้านบาท
เป็นค่าเบี้ยประชุมและบำเหน็จค่าตอบแทนแก่กรรมการ
ตามที่ได้รับอนุมัติจากที่ประชุมใหญ่สามัญผู้ถือหุ้นประจำปี

ค่าดอกเบี้ยจ่ายจำนวน 8.36 ล้านบาท เพิ่มขึ้น 2.78 ล้านบาท
เนื่องจากบริษัทได้ลงทุนในสินทรัพย์ถาวรสูงขึ้น ค่าดอกเบี้ยจ่ายจึงเพิ่มขึ้น

ฐานะการเงิน

งบดุล ณ วันที่ 31 ธันวาคม 2547 บริษัทมีสินทรัพย์รวม 2,929.93 ล้านบาท เพิ่มขึ้นจากปีก่อน
242.73 ล้านบาท หรือเพิ่มขึ้นร้อยละ 9.03
ซึ่งมีรายละเอียดของการเปลี่ยนแปลงในสินทรัพย์และหนี้สินต่าง ๆ โดยสังเขปดังนี้

สินทรัพย์ เงินสดและเงินฝากธนาคารเพิ่มขึ้น 29.95 ล้านบาท
เงินให้กู้ยืมระยะสั้นแก่บริษัทร่วมลดลง 20.00 ล้านบาท เงินลงทุนในบริษัทร่วม
และกิจการร่วมค้าลดลง 3.58 ล้านบาท และสินทรัพย์ถาวรสุทธิเพิ่มขึ้น 359.42 ล้านบาท

หนี้สิน มีจำนวนรวม 888.67 ล้านบาท เพิ่มขึ้นจากปีก่อน 305.66 ล้านบาทหรือเพิ่มขึ้นร้อยละ
52.43 เนื่องจากบริษัทได้ลงทุนในสินทรัพย์ถาวร ในการขยายกำลังการผลิตน้ำสับปะรดเข้มข้น
ซื้อเครื่องจักร Cooker Cooler ทดแทนเครื่องจักรเก่าที่เสื่อมสภาพ
เป็นการเพิ่มประสิทธิภาพการผลิต และลงทุนก่อสร้างโรงงานข้าวโพดหวานแห่งใหม่ที่จังหวัดสระบุรี
ทำให้อัตราส่วนหนี้สินต่อสินทรัพย์รวมเพิ่มขึ้นจาก 0.22 เท่า ณ สิ้นปี 2546 เป็น 0.30 เท่า ณ
สิ้นปี 2547

ส่วนของผู้ถือหุ้น ในปี 2547 มีจำนวน 2,041.26 ล้านบาท ลดลง 62.93 ล้านบาท
หรือลดลงร้อยละ 2.99 และอัตราส่วนหนี้สินต่อส่วนของผู้ถือหุ้นเพิ่มขึ้นจาก 0.28 เท่า ณ สิ้นปี
2546 เป็น 0.44 เท่า ณ สิ้นปี 2547 เนื่องจากหนี้สินรวมของปี 2547 มีมากกว่าปีก่อน

งบกระแสเงินสด

งบกระแสเงินสด สำหรับปีสิ้นสุด ณ วันที่ 31 ธันวาคม 2547 บริษัทมีเงินสดสุทธิ
เพิ่มขึ้นจากต้นงวดเมื่อวันที่ 31 ธันวาคม 2546 จำนวน 29.95 ล้านบาท
โดยแยกกระแสเงินสดจากกิจกรรมดังต่อไปนี้

1.  กระแสเงินสดสุทธิจากกิจกรรมดำเนินงานจำนวน 158.66 ล้านบาท มีกิจกรรมหลักดังนี้

  - เงินสดรับจากกำไรจากการดำเนินงาน 78.64 ล้านบาท

  - เงินสดรับจากบัญชีลูกหนี้การค้าลดลง 85.56 ล้านบาท

  - เงินสดรับจากบัญชีสินค้าคงเหลือลดลง 26.70 ล้านบาท

  - เงินสดจ่ายจากหนี้สินหมุนเวียนอื่นลดลง 16.34 ล้านบาท

2.  กระแสเงินสดสุทธิใช้ไปในการลงทุนจำนวน 353.79 ล้านบาท มีกิจกรรมหลักดังนี้

  - เงินสดรับจากการไถ่ถอนหุ้นบุริมสิทธิ ธนาคารกสิกรไทย จำกัด(มหาชน) จำนวน 20.00
  ล้านบาท

  - เงินสดรับจากเงินปันผล จาก บริษัทร่วม จำนวน 85.92 ล้านบาท

  - เงินสดรับจากการขายสินทรัพย์ จำนวน 92.38 ล้านบาท ประกอบด้วย การขายที่ดิน จำนวน

  76.39 ล้านบาท เครื่องจักรเก่า และสินทรัพย์ประเภทอื่น ๆ 15.99 ล้านบาท

  - เงินสดจ่ายเพื่อให้บริษัทร่วมกู้ยืมเพิ่มขึ้น จำนวน 10.00 ล้านบาท และตั้งค่าเผื่อหนี้สูญ สำหรับ

  เงินให้กู้ยืมแก่ บริษัท อิน-ซีซั่นฟู้ดส์ จำกัด จำนวน 30 ล้านบาท ทำให้บัญชีเงินให้กู้ยืมแก่บริษัท

  ร่วมแสดงยอด สุทธิลดลง 20 ล้านบาท

  - เงินสดจ่ายล่วงหน้าค่าสินทรัพย์เพิ่มขึ้น 36.51 ล้านบาท

  - เงินสดจ่ายในการร่วมทุนในบริษัท สยามเรดี้ ฟู้ด จำกัด เพื่อประกอบกิจการอาหารสำเร็จรูป

  พร้อมรับประทานเพื่อการส่งออก จำนวน 11.25 ล้านบาท (บริษัทถือหุ้นร้อยละ 45)

  - เงินสดจ่ายในเงินลงทุนไร่สับปะรดของบริษัทเพิ่มขึ้น 15.91 ล้านบาท

  - เงินสดจ่ายเพื่อลงทุนในสินทรัพย์ถาวร จำนวน 516.91 ล้านบาท ที่สำคัญได้แก่
  โรงงานข้าวโพด

  หวานจังหวัดสระบุรี 236.96 ล้านบาท ทำไร่ข้าวโพดหวาน จังหวัดลพบุรี 13.09 ล้านบาท
  ขยาย

  กำลังการผลิตน้ำสับปะรดเข้มข้น 107.12 ล้านบาท ค่าเครื่องจักร Cooker Cooler and
  Palletiser

  30.39 ล้านบาท เปลี่ยนหลังคาโรงงานเป็นแผ่นโลหะ (Metal sheet) และทำระบบปิดกันนก

  23.47 ล้านบาท บ้านพักพนักงานฝ่ายไร่และโรงงาน 21.05 ล้านบาท
  ระบบบำบัดน้ำเสียโดยก๊าซ

  ชีวภาพ 11.91 ล้านบาท ทำถนนเข้าโรงงานเส้นใหม่จากถนนหลวง 9.29 ล้านบาท
  ขุดบ่อน้ำและ

  ทำฝายกั้นน้ำที่โรงงาน 7.17 ล้านบาท ขุดลอกบ่อน้ำของไร่สับปะรด 4.55 ล้านบาท

3.  กระแสเงินสดสุทธิได้มาจากกิจกรรมจัดหาเงิน จำนวน 225.07 ล้านบาท มีกิจกรรมหลักดังนี้

  - เงินสดรับจากการกู้ยืมเงิน จากสถาบันการเงินเพิ่มขึ้น 320.58 ล้านบาท
  ในจำนวนนี้เป็นเงินกู้

  ระยะ ยาว 150 ล้านบาท

  - เงินสดจ่ายเงินปันผลแก่ผู้ถือหุ้น 94.50 ล้านบาท

(3) ค่าตอบแทนของผู้สอบบัญชี

11. - ค่าตอบแทนที่บริษัทจ่ายให้แก่บริษัทผู้สอบบัญชี ในปี 2547 เป็นเงินจำนวน 525,000 บาท

- ค่าตอบแทนที่บริษัทย่อย (บริษัท สยาม อะโกร โพรดิ้วส์ จำกัด) จ่ายให้แก่บริษัทผู้สอบบัญชี ในปี
2547 เป็นเงินจำนวน 55,000 บาท